Kære nye leder

Velkommen til Skagen spejdergruppe, vi er rigtig glade for at du har lyst til at være leder i vores gruppe! Vi sender dig denne velkomstmail for at gøre det lettere for dig at starte som leder, og gøre dig klogere på, hvad det betyder at være spejderleder i vores gruppe.

I vores gruppe er en spejderleder en rollemodel, en vejleder, en støtte. De hjælper spejderne på rette vej, og give plads så de kan udvikle sig gennem fællesskab, friluftsliv og udfordringer. Derfor forventer vi, at du som leder i gruppen har lyst til at udvikle dig med spejderne og være nysgerrig på alt det, der er spejder. Vi håber også, at du har lyst til at være en del af vores lederfællesskab, hvor vi sparre om grenarbejdet, inspirerer hinanden og arbejder sammen på kryds og tværs.

Vores lederfællesskab er en super vigtig del af vores gruppe. Vi går meget op i at lederne har det godt, og kan bruge hinanden som sparringspartner, ven og ”spejderkollega”. For at styrke lederfællesskabet har vi en månedlig lederaften hvor alle ledere mødes, laver aktiviteter, spiser og snakker.

Vores næste møde er d. 29. oktober, hvor du selvfølgelig er meget velkommen!

Vi har turnusordning på hvem der står for mad og aktiviteter, men den første aften kommer du bare, så får vi dig ind i ordningen der.

Der er ingen dumme spørgsmål i vores gruppe, hellere spørg end være i tvivl!   
Men for at gøre det lettere og mindre overvældende for dig som ny leder, får du her Kristines kontaktinformation, så du har en kontaktperson. Ideen med en kontaktperson er, at du som ny leder har en, der kan hjælpe dig med at navigere i spejderverdenen. Kristine har været spejderleder i mange år, og er totalt inde i alt hvad det vil sige at være spejderleder. Hun kan svare på spørgsmål om alt fra spejderlingo, til gruppens traditioner og praktiske spørgsmål om det at være leder.

Kristine kan fanges på tlf.: 1234 5678 eller mail: [hejkristine@gmail.com](mailto:hejkristine@gmail.com).

Der er også et par praktiske og formelle ting, der skal på plads, inden du kan starte som spejderleder. Vi skal have udfyldt en ledererklæring sammen, oprettet dig i vores medlemssystem, og du skal have godkendt en børneattest. Alt det dette samler jeg i en anden mail og sender til dig.

Den første gang, du er til møde, vil du få udleveret dit tørklæde og uniform. Vi skal nok lære dig at binde dit tørklæde. Som spejder i Det Danske Spejderkorps får man i 2023 20% rabat på udstyr i Spejder Sport. Faktisk er det alle os spejdere, der ejer Spejder Sport sammen. Så når du køber dit friluftsudstyr i Spejder Sport, har både udstyr og ejerskab en klar tanke på fremtiden.

For at klæde dig lidt bedre på til rollen har Det Danske Spejderkorps lavet en serie af små film, der sætter ord og billeder på rollen som spejderleder. Dem finder du her: https://dds.dk/rollen-som-spejderleder

Vi ser frem til at lære dig endnu bedre at kende og have dig med som leder i vores dejlige spejdergruppe!

Bedste hilsner

Grete Magnussen, Gruppeleder